burgasdotpro/wikipedia huggingface dataset:
Bejzbal na Panamerických hrách 1975

Bejzbal na Panamerických hrách 1975 bol bejzbalový turnaj v rámci multišportového podujatia Panamerických hier 1975. Konal sa v Mexiko City, v Mexiku v dňoch od 13. do 24. októbra 1975, za účasti 9 mužských tímov. Nováčikom podujatia bolo družstvo . Bejzbalový turnaj sa na hrách organizuje od roku 1951 a toto bolo jeho 7. vydanie. Zápasy sa odohrali na štadióne "Parque del Seguro Social" s kapacitou 25 000 divákov, niekdajšom najväčšom bejzbalovovom štadióne v Mexiku, ktorý bol v roku 2003 demolovaný. Turnaj sa hral jednokolovým systémom každý s každým. 
Titul obhájila , ktorá sa v deväťčlennej skupine umiestnila pred a . Tím USA tvorili univerzitní hráči.
Bejzbal na Panamerických hrách 1979

Bejzbal na Panamerických hrách 1979 bol bejzbalový turnaj v rámci multišportového podujatia Panamerických hier 1979. Konal sa v mestách Bayamón, Caguas a Guaynabo, sidliace v metropolitnej oblasti San Juan, v Portoriku v dňoch od 2. do 12. júla 1979, za účasti 9 mužských tímov. Nováčikom podujatia bolo družstvo . Bejzbalový turnaj sa na hrách organizuje od roku 1951 a toto bolo jeho 8. vydanie. Zápasy sa odohrali na 3 štadiónoch: Estadio Juan Ramón Loubriel, Estadio Yldefonso Solá Morales a Guaynabo Municipal Stadium. Turnaj sa hral jednokolovým systémom každý s každým. 
Titul tretíkrát v rade získala , ktorá sa v deväťčlennej skupine umiestnila pred a domácim . Družstvo , ktoré prvýkrát na panamerických hrách nezískalo žiadnu z medailí, tvorili opäť univerzitní hráči.
IC 43

IC 43 je špirálová galaxia v súhvezdí Andromeda. Jej zdanlivá jasnosť je 13,3m a uhlová veľkosť 1,5' × 1,2'. Je vzdialená 224 miliónov svetelných rokov, priemer má 105 000 svetelných rokov. Galaxiu objavil 15. novembra 1889 Guillaume Bigourdan. V galaxii boli pozorované supernovy SN 1973U typu II a SN 2015ag typu Ic.
IPhone SE (2020)

 iPhone SE (tiež označovaný ako iPhone SE 2 alebo iPhone SE 2020) je smartphone, ktorý bol navrhnutý, vyvinutý a je predávaný spoločnosťou Apple. V súčasnosti to jeden z modelov trinástej generácie telefónov iPhone, spolu s modelmi iPhone 11 a iPhone 11 Pro/Pro Max. Bol ohlásený 15. apríla 2020 a priamo nahradil sériu iPhone 8 a zároveň je nástupcom menšej a ľahšej verzie iPhone SE prvej generácie. Predobjednávky sa začali 17. apríla 2020 a telefón bol následne uvedený do predaja 24. apríla 2020.
Podľa vzoru stanoveného pre prvú generáciu iPhone SE (ktorý zdieľal rozmery a tvarový faktor staršieho iPhone 5S, s interným hardvérom iPhone 6S), model druhej generácie používa rozmery a tvarový faktor iPhone 8, zatiaľ čo zdieľa vybrané interné hardvérové súčasti zo zostavy iPhone 11 vrátane čipu A13.
Charakteristika.
Druhá generácia iPhonu SE dizajnovo vychádza z iPhonu 8, z ktorého si vzal celý dizajn tela, celú prednú obrazovku a modul fotoaparátu. Z iPhonu 11 si vzal sklenenú zadnú časť s Apple logom uprostred. Na prednej strane sa nachádzajú široké rámčeky aj nad aj pod samotným displejom. Na spodnej strane telefónu sa nachádza domovskej tlačidlo ("Home Button") s integrovanou funkciou Touch ID. Druhá generácia iPhonu SE má rovnaké rozmery ako iPhone 7 a iPhone 8, takže s ním sú kompatibilné všetky obaly a všetky ochranné sklá pre tieto predošlé modely. iPhone SE (2020) je k dispozícii v troch farebných variantoch – v bielej, čiernej a červenej.
Bejzbal na Panamerických hrách 1983

Bejzbal na Panamerických hrách 1983 bol bejzbalový turnaj v rámci multišportového podujatia Panamerických hier 1983. Konal sa v Caracase, vo Venezuele v dňoch od 15. do 26. augusta 1983, za účasti rekordných 11 mužských tímov. Nováčikom podujatia bolo družstvo . Bejzbalový turnaj sa na hrách organizuje od roku 1951 a toto bolo jeho 9. vydanie. Zápasy sa odohrali na štadiónoch Estadio Palo Verde a Estadio Universitario. Turnaj pozostával zo základnej a nadstavbovej časti. Titul štvrtýkrát v rade získala , ktorá sa vo finálovej skupine umiestnila pred a . Pre striebornú Nikaraguu to bola prvá medaila. V poslednom zápase turnaja zvíťazila Kuba nad družstvom USA, ktoré opäť tvorili univerzitní hráči, výsledkom . 
Turnaj zároveň slúžil ako kvalifikácia panamerických družstiev na demonštračný turnaj Letných olympijských hier 1984, ktoré hostilo Los Angeles. Kvalifikovali sa naň 2 najlepšie družstvá. 
Konečné poradie.
Pozn.: Kuba sa kvôli bojkotu hier krajinami Východného bloku olympijského turnaja nezúčastnila, nahradila ju Dominikánská republika. Po zvýšení počtu účastníkov olympijského bejzbalového turnaja z 6 na 8 bolo dodatočne prizvané vtedajšou medzinárodnou federáciou AIBA aj družstvo Kanady.
Konzervatívny inštitút Milana Rastislava Štefánika

Konzervatívny inštitút Milana Rastislava Štefánika (skratka KI) je konzervatívne orientovaný think tank pôsobiaci na Slovensku od roku 2000. Vznikol 2. júna 1999 ako neinvestičný fond s názvom "Konzervatívny inštitút Milana Rastislava Štefánika n.f.", pričom 24. augusta 2005 bolo založené aj občianske združenie s názvom Konzervatívny inštitút M. R. Štefánika. Neinvestičný fond združuje aktíva, prostredníctvom ktorých inštitút realizuje, iniciuje a podporuje projekty, ktorých ciele a prostriedky sú v súlade s jeho poslaním spočívajúcim v artikulácii, šírení a obhajobe konzervatívnych postojov a hodnôt v slovenskej spoločnosti a v šírení takej atmosféry v spoločnosti, ktorá bude voči konzervatívnym postojom vnímavá a bude ich široko akceptovať. KI sídli na Štefánikovej ulici 7359/1 v Bratislave-Starom meste.
Funkciu prezidenta a predsedu Správnej rady KI zastáva filológ Peter Zajac, riaditeľom KI je od roku 2011 ekonóm Peter Gonda, dovtedy túto funkciu zastával publicista a neskorší politik Ondrej Dostál. K ďalším popredným osobnostiam pôsobiacim v KI patrí environmentálny analytik Radovan Kazda a politológ, bývalý novinár Ivan Kuhn. Medzi spolupracovníkmi KI pôsobili alebo ešte pôsobia napr. Daniel Bútora, Fedor Gál, Štefan Hríb, Roman Joch, František Mikloško, Vladimír Palko, František Šebej, Ernest Valko († 2010) a ď.
V roku 2000 začal KI vydávať periodikum "Konzervatívne pohľady" a vytvoril webové sídlo "konzervativizmus.sk".
Bhavačakra

Bhavačakra alebo koleso života (sanskrit: "bhavacakra" – doslova koleso života [bhava = bytie, existencia, čakra = koleso]; tibetčina: "srid pa'i 'khor lo") je symbolické zobrazenie sansáry – existencie spojenej s utrpením, riadenej karmou a je vysvetlením tibetského poňatia znovuzrodenia na základe karmy. Počas života si človek môže získať dobrú karmu, ktorá vedie k lepšiemu zrodeniu v rámci sansáry, ale nie k jej opusteniu. Samotný prechod medzi ríšami je podmienený smrťou. Smrť teda nie je chápaná ako konečný a definitívny jav, ale ako stav, ktorý umožňuje prechod medzi jednotlivými ríšami, ktoré bhavačakra znázorňuje. Samotný prechod medzi šiestimi ríšami a znovuzrodenie závisí na karme, na pozitívnych a negatívnych zásluhách a činoch, ktoré bytosť vykonala. 
Koleso života drží Mára – boh smrti, niekedy nazývaný aj budhistický démon spájaný s Jámom – bohom podsvetia. Mára vládne sansáre a všetkým bytostiam, ktoré sa znovuzrodzujú. Až dosiahnutím nirvány - prebudením sa, sa induviduum vymaňuje spod vplyvu Máry a cyklu znovuzrodenia a tým sa končí jeho utrpenie. Samotné koleso života sa skladá z centrálneho kruhu a troch ôs alebo prstencov. Vyobrazenie bhavačakry sa najčastejšie spája s Tibetom, kde koleso života býva vyobrazené na vonkajších stenách tibetských kláštorov a chrámov, pričom v minulosti slúžilo k edukácii prostých pastierov. 
Analýza bhavačakry.
Jadro.
Vnútorný kruh (jadro) zobrazuje tzv. 3 jedy, alebo korene zla, ktoré je potreba vykoreniť.
Prvé medzikružie.
Prvé medzikružie zobrazuje dva cykly:
Druhé medzikružie.
Druhá vrstva alebo vnútorný okruh je zobrazením šiestich sansárických ríš, pričom ľudský svet je iba jedným z týchto svetov. Tri vrchné svety sú chápané ako lepšie s menším utrpením, kým spodné tri svety sú podradnejšie alebo horšie s vyššou mierou utrpenia. 3 vyššie ríše sú:
Vonkajší okruh.
Posledná vonkajšia vrstva zobrazuje tzv. podmienené vzťahy – Pratítjasamutpáda.
Q́

Q́ (minuskula q́) je špeciálny znak latinského písma. Používa sa len v jazyku tsimané, čo je jazyk, ktorý používa asi 5 300 ľudí v Bolívii. V Unicode má majuskulný tvar kód U+0051U+0301 a minuskulný tvar kód U+0071U+0301.
Železničná stanica Podgorica

Železničná stanica Pogorica (čiernohorsky: Жељезничка станица Подгорица/Željeznička Stanica Podgorica) je hlavná železničná stanica v Podgorici v Čiernej Hore a hlavný uzol železničnej dopravy v štáte. V stanici sa schádzajú tri trate: Železničná trať Belehrad – Bar, Železničná trať Nikšić – Podgorica, Železničná trať Podgorica – Shkodër.
V roku 2016 České dráhy inaugurovali priame spojenie do Podgorice cez Belehrad dvakrát týždenne.
Stanica má 61 výhybiek, čím je najväčšou v štáte. Modernizácia zabezpečovacieho zariadenia prebehla v rokoch 2017 až 2019 za plnej prevádzky. Jej cena bola 6,1 miliónov eur. Inštalované zariadenie ESA 44 zabezpečuje 55 výhybiek.
Riadenie (kybernetika)

Riadenie je pojem z kybernetiky a riadiacej techniky (preberaný ale aj do iných odborov), ktorý znamená cieľavedomé (informačné) pôsobenie na nejaký systém (alebo v jeho vnútri) na dosiahnutie nejakého stanoveného cieľa, v užšom zmysle len takéto pôsobenie spojené so spätnou väzbou. Podrobnosti definície pozri nižšie.
Definícia.
1. Riadenie v širšom zmysle je cieľavedomé (informačné) pôsobenie jedného systému (nazývaného riadiaci systém či subjekt riadenia) na iný systém (nazývaný riadený systém či objekt riadenia) na dosiahnutie nejakého stanoveného cieľa, pričom toto pôsobenie môže byť aj len v rámci jedného a toho istého systému. 
Riadenie v širšom zmysle sa zvyčajne delí na ovládanie a reguláciu (encyklopédia zo 60. rokov dokonca definuje riadenie ako súhrnné označenie pre ovládanie a reguláciu). V základnom význame je ovládanie jednoducho riadenie (v širšom zmysle) bez spätnej väzby (iné názvy: priamoväzbové riadenie, riadenie v otvorenej slučke, otvorený systém riadenia) a regulácia je riadenie (v širšom zmysle) so spätnou väzbou (iné názvy: spätnoväzbové riadenie, riadenie v uzavretej slučke, uzavretý systém riadenia); ale napríklad v norme IEC 60050 je toto delenie upravené tak, že sú pod pojem ovládanie z pojmu regulácia presunuté prípady so spätnou väzbou, pokiaľ pri nich nedochádza k permanentnému a priamemu ovplyvňovaniu riadenej veličiny (napr. v digitálnej technike hlásenia o ukončení nejakého deja či spustenia alarmov). Iná možnosť delenia je rozlišovať pojmy ovládanie (t. j. bez spätnej väzby) a uzavretý systém riadenia (t.j. so spätnou väzbou), a pojem (automatická) regulácia mať vyhradený pre automatické udržiavanie len niektorých veličín riadeného systému na stanovených hodnotách (či už bez spätnej väzby alebo bez nej). Ďalšia možnosť delenia (ovládanie – riadenie v užšom zmysle- regulácia) je uvedená nižšie.
2. Riadenie v užšom zmysle je len také cieľavedomé pôsobenie opísané vyššie pre riadenie v širšom zmysle (bod 1), pri ktorom spomínané pôsobenie zahŕňa aj spätnú väzbu medzi riadiacim a riadeným systémom. U viacerých autorov (pozri v bode 1) sa toto označuje ako regulácia. 
V tomto ponímaní sa teda riadenie v širšom zmysle (podľa niektorých názorov) delí na tieto typy:
Anglické termíny.
Anglické slovo control môže znamenať buď riadenie v širšom zmysle alebo zriedkavo ovládanie (ako opak regulácie). Aby sa zabránilo zámenám, štandardne sa používajú viacslovné názvy - ovládanie je teda open-loop control či nonfeedback control (alebo zriedkavo control v užšom zmysle) a regulácia je closed-loop control či feedback control (alebo zriedkavo regulation).
Druhy.
Druhy riadenia podľa formy pohybu hmoty sú:
Bejzbal na Panamerických hrách 1987

Bejzbal na Panamerických hrách 1987 bol bejzbalový turnaj v rámci multišportového podujatia Panamerických hier 1987. Konal sa v Indianapolise, v Spojených štátoch v dňoch od 9. do 22. augusta 1987, za účasti 8 mužských tímov. Nováčikom podujatia bolo družstvo . Bejzbalový turnaj sa na hrách organizuje od roku 1951 a toto bolo jeho 10. vydanie. Zápasy sa odohrali na dnes už zatvorenom štadióne Bush Stadium, vtedajšom domovskom štadióne klubu MiBL Indianapolis Indians. Niekoľko zápasov sa odohralo aj na bejzbalovom ihrisku University of Indianapolis. Turnaj pozostával zo základnej časti a následných zápasov play-off. Titul piatykrát v rade získala , ktorá vo finálovom zápase zvíťazila nad domácim . Družstvo USA tvorili univerzitní hráči. 
Turnaj zároveň slúžil ako kvalifikácia panamerických družstiev na demonštračný turnaj Letných olympijských hier 1988, ktoré hostil Soul. Kvalifikovali sa naň 2 najlepšie družstvá. V poradí ďalšie družstvo postúpilo do euro-panamerického play-off s vicemajstrom ME 1987 o postup na LOH 1988.
Konečné poradie.
Pozn.: Kuba sa olympijského turnaja kvôli bojkotu hier nakoniec nezúčastnila, nahradila ju Austrália.
Ǵ

Ǵ (minuskula ǵ) je špeciálny znak latinského písma.
Od reformy uzbeckého písma z roku 2019 sa používa namiesto toho, čo sa doteraz písalo ako g'.
Pre kazašské písmo bol tento znak (v rámci návrhu reformy písma z roku 2018) navrhnutý ako náhrada za znak ğ, ale návrh bol o rok neskôr zrušený.
Okrem toho sa tento znak používa na prepis znaku:
a vyskytuje sa aj v skupine Nǵ a Nǵh pri yaleskom prepise kantónčiny.
V Unicode má majuskulný tvar kód U+01F4 a minuskulný tvar kód U+01F5.
Y̌

Y̌ (minuskula y̌) je špeciálny znak latinskej abecedy, ktorý sa používa na prepis dévanágarí do latinky (na prepis písmena ‹ ॺ ›). Používa sa aj v jednom prepise kurdčiny do latinky (na prepis písmena ‹ ێ ›).
V Unicode má tieto kódy:
X̌

X̌ (minuskula x̌) je špeciálny znak latinského písma. Používa sa v domorodých jazykoch v Spojených štátoch amerických, a to v okanagančine, makahčine a lushootseedčine. Používa sa aj pri prepise paštčiny a vachančiny do latinky, pričom v oboch jazykoch značí písmeno ښ. Číta sa približne ako slovenské ch.
V Unicode má tieto kódy:
Jordanka Čobanovová

Jordanka Čobanovová (, ) je bulharská diplomatka, bývalá veľvyslankyňa Bulharska na Slovensku.
Životopis.
Jordanka Čobanovová v roku 2002 získala bakalársky titul z ekonomiky na Ekonomickej univerzite vo Varne. V roku 2003 získala magisterský titul na Stredoeurópskej univerzite v Budapešti a v roku 2007 PhD. z European University Institute vo Florencii. Venovala sa inováciám a publikovala "Strategies of MNEs in CEECs: Innovation systems and Embeddedness".
Od roku 2012 je poradkyňou prezidenta Bulharska pre európske záležitosti. V období od 6. augusta do 11. novembra 2014 bola zástupkyňou ministra pre regionálny rozvoj.
Diplomatické pôsobenie.
V rokoch 2008 až 2012 reprezentovala Ministerstvo regionálneho rozvoja a verejných prác pri Stálej misii Bulharska pri Európskej únii v Bruseli. 18. januára 2017 ju prijal prezident Andrej Kiska.
27. apríla 2021 prezidentka Zuzana Čaputová prijala Čobanovovej nástupcu, Vassila Petkova.
Bejzbal na Panamerických hrách 1995

Bejzbal na Panamerických hrách 1995 bol bejzbalový turnaj v rámci multišportového podujatia Panamerických hier 1995. Konal sa v Buenos Aires (hoci hlavným organizátorským mestom hier bolo Mar del Plata), v Argentíne v dňoch od 11. do 24. marca 1995, za účasti 10 mužských tímov. Nováčikom podujatia bolo družstvo ; družstvo domácej sa na bejzbalovom turnaji panamerických hier predstavilo opäť po 44 rokoch. Bejzbalový turnaj sa na hrách organizuje od roku 1951 a toto bolo jeho 12. vydanie. Zápasy sa odohrali na štadióne Estadio Nacional de Béisbol de Ezeiza s kapacitou 5 000 divákov. Turnaj pozostával zo základnej a nadstavbovej časti. 
Titul siedmykrát v rade získala , ktorá sa vo finálovej skupine umiestnila pred a . Družstvo USA, ktoré skončilo až na predposlednom mieste, tvorili kvôli problémom zo zostavením tímu univerzitní hráči jedinej školyUniversity St. John's.
Jelenec (vrch v Bielych Karpatoch)

Jelenec () je tretí najvyšší vrch Bielych Karpát. 
Poloha.
Nachádza sa v geomorfologickom podcelku Javorinská hornatina, v južnej časti pohoria. Ide o hraničný vrch, nakoľko jeho vrcholom prechádza slovensko-česká hranica. Leží v katastrálnom území obcí Lubina a Bzince pod Javorinou v novomestskom okrese v slovenskej, východnej časti vrchu a Strání v uherskoradišťskom okrese na moravskej, západnej časti masívu. Približne západne sa vypína Veľká Javorina (), najvyšší vrch Bielych Karpát, najbližším sídlom sú osady "Šance" (Moravské Lieskové) na slovenskom a "Květná" (Strání) na moravskom území.
Stavby na vrchole.
Na vrchole sa nachádza bývalý vojenský objekt, ktorý slúžil armáde SR až do roku 1996. Vznikol v roku 1953, kedy boli v podzemí vybudované priestory bunkra, siahajúce až 10 metrov hlboko. Popri železobetónovom podzemnom kryte s rozmermi 11,52 x 11,6 m a trojicou miestností, tu bol v roku 1981 vybudovaný komunikačný, 48 m vysoký oceľový stožiar. Slúžil retranslačnej stanici, ktorá po rozdelení Česko-Slovenska pripadla Slovensku. Armáda objekt opustila v roku 1996 a od toho času chátra. V súčasnosti ho turisti využívajú ako rozhľadňu, hoci na taký účel nie je celkom vhodný a prístup naň je na vlastné riziko. Rovnako na vlastné riziko sú prístupné podzemné priestory, do ktorých sa vchádza cez drevený zrub.
Chránené územie.
Jelenec leží na území Chránenej krajinnej oblasti Biele Karpaty a hrebeňom vedie spoločná hranica Prírodnej rezervácie Veľká Javorina a NPR Javorina (Česko). Cieľom ochrany je "prirodzené spoločenstvo javorovo-bukového lesa v najvyšších polohách Bielych Karpát".
Turizmus.
Vrch v atraktívnej, najvyššej časti pohoria poskytuje zaujímavé výhľady; západnému horizontu dominuje susedná Veľká Javorina s Holubyho chatou, južným smerom sa rozprestiera Myjavská pahorkatina a v diaľke Čachtické Karpaty. Severovýchodným smerom možno pozorovať Veľký Lopeník s rozhľadňou a severozápadným smerom vidieť viacero vrchov na Morave. Zo sídiel možno zhliadnuť okolité obce tak na slovenskej, ako aj moravskej strane, no pri vhodných podmienkach aj Nové Mesto nad Váhom.
Doboj

Doboj () je sídlo (mesto) a opština v Bosne a Hercegovine, v entite Republika srbská, nachádza sa pri hraniciach s Federáciou Bosny a Hercegoviny. Mesto spadá do historických regiónov Bosny a Usory, ako aj do zemepisnej oblasti Posávia (natívne Posaviny). Nachádza na sútoku riek Bosna a Spreča, pár metrov južne od samotného mesta (no v rámci opštiny) sa do Bosny vlieva aj rieka Usora. Mesto, respektíve stredoveká pevnosť Doboj ("castrum Dobuy"), ktorá sa v meste dodnes nachádza sa prvýkrát spomína 6. júna v roku 1415. V roku 2013 malo samotné mestské osídlenie 25 132 obyvateľov (celá opština Doboj 64 112). Rozloha mestskej časti je , rozloha celej opštiny (najmenšej správnej jednotky v krajine ). Doboj je významné dopravné (a najmä železničné) centrum, je sídlom viacerých obchodných a priemyselných firiem. Vyrába sa v ňom stavebný materiál, kompresory, pneumatické náradie, chemikálie, odev, ale aj potravinárske výrobky. V blízkosti sa nachádzajú bane na uhlie a bentonity (opština Stanari, do roku bola 2014 súčasť Doboja). V meste sídli súkromná univerzita Slobomir P Univerzitet, futbalový klub FK Sloga Doboj a hádzanársky klub RK Sloga Doboj.
História.
Hoci sa rané dejiny mesta datujú už do 13. storočia (Bosnianske kráľovstvo), prvá písomná zmienka o stredovekej pevnosti v meste pochádza z roku 1415, keď sa spomína v súvislosti s vojenským stretom, pri ktorom osmanské vojská s pomocou bosnianskeho magnáta Hrvoje Vukčića Hrvatinića porazili armádu uhorského kráľa Žigmunda Luxemburského. Niekedy pred rokom 1503 sa mesto priamo dostalo pod osmanskú nadvládu. Pôvodná kresťanská populácia slúžiaca ako posádka pevnosti musela mesto a pevnosť opustiť a bola usadená v susedstve na mieste pomenovanom Rajčinovac. Počas vlády sultána Selima I. bol zbúraný raný kresťanský kostol z 13. storočia a na jeho miesto bola postavená mešita Selimija. Počet domácností sa postupne približne zdvojnásobil, no celkovo nebol veľký. Počas veľkej rakúsko-tureckej vojny (16831699) sa posádka v meste vzdala Rakúšanom a počas rakúsko-tureckej vojny v rokoch 17161718 rakúska armáda Doboj obsadila a vypálila mesto i pevnosť. V roku 1835 bola stála posádka v meste zrušená a v roku 1878 bolo mesto v rámci anexie Bosny obsadené Rakúskom-Uhorskom. V meste sa počas tejto udalosti uskutočnili tvrdé bitky miestnych s okupačnou armádou. V období rakúsko-uhorskej nadvlády mesto zažilo nový rozvoj, ktorý podporila výstavba železnice i cukrovaru. Významným prvkom pre rozvoj mesta bola regulácia toku rieky Bosny. Po prvej svetovej vojne sa mesto stalo súčasťou Juhoslávie. Po druhej svetovej vojne sa mesto vďaka novej železnici stalo významným železničným uzlom a vystavané boli i kasárne. Počas vojny spojenej s rozpadom Juhoslávie sa v okolí mesta uskutočnili boje spojené s represiami nesrbskej populácie. Pôvodná opština Doboj bola po vojne rozdelená a jej časť sa na rozdiel od dnešného mesta stala súčasťou Federácie Bosny a Hercegoviny (Doboj Jug). V roku 2014 mesto postihli rozsiahle záplavy, ktoré si vyžiadali minimálne 20 ľudských životov.
Generálny tajomník Ústredného výboru Komunistickej strany Číny

Generálny tajomník Ústredného výboru Komunistickej strany Číny (čínština: 中国共产党中央委员会总书记) je hlava Sekretariátu Ústredného výboru, oficiálne najvyšším predstaviteľom Komunistickej strany Číny a zároveň vedúca osobnosť Čínskej ľudovej republiky. Generálny tajomník musí byť zároveň členom Stáleho výboru Politbyra Ústredného výboru.
Stály výbor je volený na obdobie piatich rokov. Stretáva sa na plenárnom zasadnutí najmenej raz za rok a tieto stretnutia vždy zvoláva Politbyro. Ak nezasadá Celočínske zhromaždenie ľudových zástupcov, Ústredný výbor vykonáva rozhodnutia, usmerňuje celkové fungovanie strany a zastupuje Komunistickú stranu Číny vo všetkých vonkajších záležitostiach. Voľba generálneho tajomníka, členov Politbyra a Stáleho výboru patrí medzi právomoci Ústredného výboru KS. Voľba prebieha na plenárnom zasadnutí. Ak Ústredný výbor nezasadá, funkcie a právomoci výboru preberá Politbyro a jeho Stály výbor. Sekretariát Ústredného výboru je hlavným pracovným orgánom Politbyra. Je zodpovedný za každodenné administratívne záležitosti Komunistickej strany. Členov sekretariátu nominuje Stály výbor a následne schvaľuje Ústredný výbor v plenárnom zasadnutí. Generálny tajomník je zodpovedný za zvolanie zasadania Politbyra a predsedá práci Sekretariátu.
Si Ťin-pching.
Súčasným generálnym tajomníkom Ústredného výboru KS Číny je Si Ťin-pching, ktorý sa ujal funkcie 15. novembra 2012 a bol znovu zvolený 25. októbra 2017. Si Ťin-pching je najmocnejšia osobnosť Čínskeho politického systému. Jeho vplyv vychádza práve z funkcie generálneho tajomníka Číny. Je členom najmocnejšieho orgánu Číny, Politbyra. Zatiaľ čo podľa teórie sa Politbyro rozhoduje na základe konsenzu, v praxi je práve generálny tajomník jadrom celého orgánu. Nejedná sa však o diktatúru. Aj ďalší šiesti členovia majú veľmi dôležité role. Si Ťin-pching tiež vytvára mnoho vedúcich skupín, ktorým sám predsedá. Takto preberá rozhodovaciu moc, ktorá bola predtým rozptýlená medzi rôzne jednotky či ľudí. Jedná sa napríklad o Bezpečnostnú komisiu, Internetovú bezpečnosť, Finančné záležitosti či Záležitosti Taiwanu. 
Si Ťin-pching má vďaka funkcii generálneho tajomníka prakticky neobmedzenú kontrolu nad vládou krajiny. Svoj post využil na vedenie tvrdej kampane proti korupcii, upevnenie ideologického súladu v krajine a uväznenie mnoho aktivistov a členov opozície.
Od zvolenia Si Ťin-pchinga boli zriadené dva nové orgány Komunistickej strany Číny, a to Komisia národnej bezpečnosti a Ústredná vedúca skupina, ktoré majú na starosti komplexne prehlbujúce sa reformy. Tieto útvary údajne koncentrujú politickú moc do rúk "najvyššieho vodcu" v takej miere, v akej ňou nedisponoval nikto od éry Mao Ce-tunga.
Jüri Ratas

Jüri Ratas (* 2. júl 1978, Tallinn, Estónsko) je estónsky politik, líder Estónskej strany stredu a v období od 23. novembra 2016 do 26. januára 2021 estónsky premiér.
Kariéra.
Vyštudoval ekonómiu na Tallinskej technickej univerzite a právo na univerzite v Tartu. Po dvoch kratších obdobiach vo funkcii zástupcu starostu pôsobil v rokoch 2005 až 2007 ako starosta Tallinnu. V tom čase inicioval program Európske zelené mesto, v meste bola zahájená rekonštrukcia škôl a bola vybudovaná výpadovka na Tartu. Už od volieb v roku 2007 bol podpredsedom parlamentu. Keď v roku 2015 opäť obhájil svoj poslanecký mandát, bol znovu potvrdený aj do funkcie druhého parlamentného podpredsedu. Funkciu potom vykonával až do vymenovania premiérom.
Premiér Estónska.
5. novembra 2016 sa stal iba druhým lídrom Estónskej strany stredu, ktorú do tej doby viedol štvrť storočie Edgar Savisaar. Za jeho éry „centristi“ podpísali aj zmluvu o spolupráci s Jednotným Ruskom. Savisaarovo rozhodnutie neuchádzať sa znovu o predsedníctvo strany bolo kľúčovým momentom pre ustanovenie vládnej koalície v zložení so Stranou stredu, keďže kremeľská väzba predtým zapojenie Strany stredu do vládnej koalície znemožňovala. Jeho nástupca Ratas navyše zdôraznil, že „centristi“ nemôžu s Moskvou spolupracovať, kým Rusko nezačne opäť rešpektovať medzinárodné právo.
Keď potom padla vláda Taaviho Roivasa a sociálni demokrati a konzervatívci z nej odišli, zložili vládnu koalíciu so Stranou stredu. Kabinet získal dôveru parlamentu prevahou 53 hlasov proti 33, následne nato 23. novembra 2016 menovala prezidentka Kersti Kaljulaidová vládu na čele s premiérom Ratasom.
3. marca 2019 voľby do parlamentu vyhrala liberálna Estónska reformná strana (ER) so ziskom 28,8 percenta odovzdaných hlasov. Na druhom mieste s 23 percentami hlasov skončila Ratasova Estónska strana stredu (EK) a na treťom mieste pravicovo-populistická strana EKRE. Prezidentka Kaljuaidová poverila predsedníčku Kaju Kallasovú zostavením vlády. Kallasová dostala 14 dní na to, aby predstavila zákonodarcom svoj návrh, ako by mala vláda vyzerať. Keďže sa jej však vládu vytvoriť nepodarilo, následne dostal toto poverenie Ratas. Ten sa prekvapivo dohodol na vytvorení vládnej trojkoalície so zmienenou pravicovo-populistickou EKRE a tiež konzervatívnou stranou Isamaa (Vlasť), pričom v 101 – člennom estónskom parlamente (Riigikogu) obsadila trojkoalícia celkovo 56 kresiel.
Erziančina

Erziančina je jazyk, ktorý spolu s mokšiančinou patrí do skupiny mordvinských jazykov, ktorými spolu hovorí viac než 600-tisíc ľudí. Patria do skupiny ugrofínskych jazykov. Niektoré zdroje prezentujú erziančinu a mokšiančinu ako jeden spoločný mordvinský jazyk. Je písaná v cyrilike.
Erziančina sa používa vo východnej časti Mordvianska. Maria Vilkuna uvádza 500-tisíc používateľov jazyka v Rusku. Štátne sčítania obyvateľstva nerozlišujú medzi erziančinou a mokšiančinou, spájajú ich do mordvinských jazykov. Predpokladá sa však, že 65% používateľov mordvinských jazykov používa erziančinu. Erziančina a mokšiančina sa líšia fonológiou.
Štandardná erziančina má 28 spoluhlások. Samohlások má len 5, najmenej z ugrofínskych jazykov: a, e, i, o, u.
Lei Feng

Lei Feng (, ; * 18. december 1940, Wang-čcheng, Čína† 15. august 1962, An-šan, Čína) bol vojakom v Čínskej ľudovej oslobodeneckej armáde (ďalej ČĽOA) a je v Čínskej ľudovej republike (ďalej ČĽR) komunistickou legendou. Po smrti bol charakterizovaný ako osoba oddaná Komunistickej strane a Mao Ce-tungovi. V roku 1963 sa stal predmetom celonárodnej propagandistickej kampane „Učme sa od Lei Fenga.“
Život.
Narodil sa v meste Wang-čcheng v provincii Chunan. Od mladého veku bol sirotou, jeho otec zomrel, keď mal Lei Feng iba 5 rokov (bol zabitý Japonskou armádou), a matka spáchala samovraždu. Lei Feng sa pripojil k Červenej armáde, keď prechádzala v období vojny jeho dedinou. Zahynul na dvore kasární pod kolesami nákladných áut.
Kampane.
V období medzi Veľkým skokom vpred (19581960/1961) a Kultúrnou revolúciou (19661976) sa Mao Ce-tung zdržiaval väčšinou na juhu krajiny a v prvom rade sa s pomocou novo dosadeného ministra národnej obrany Lin Piaa a manželky Ťiang Čching sústredil na armádu. 12 000 vysokých armádnych funkcionárov muselo odísť do základných jednotiek, aby podporili výchovnú kampaň nazvanú „Štúdium Mao Ce-tungových myšlienok“. Z armády sa táto kampaň postupne prenášala do celej spoločnosti. Aby bola kampaň čo najúčinnejšia, museli sa do nej zapojiť sami vojaci. Mali nielen čítať, ale aj písať reportáže a poviedky, v ktorých popíšu svoje životné príbehy. Najčastejším hrdinom bol prostý vojak, ktorý preukázal službu vlasti a bohužiaľ pri tom tragicky zahynul.
Po tom, čo Lei Feng zahynul, sa našiel jeho denník plný oslavných ód na predsedu Maa a naivných mravoučných príbehov. Práve tieto príbehy niekoľko týždňov opakovali všetky médiá, na ich tematiku boli napísané divadelné hry, ktoré sa hrali vo všetkých divadlách, o Lei Fengovi sa spievali piesne. Spoločným mottom príbehov bola túžba stať sa "nehrdzavejúcou skrutkou" v súkolí Mao Ce-tungovho štátu. "Nehrdzavejúcimi skrutkami" sa mali vďaka kampani „Učme sa od ČĽOA, učme sa od Lei Fenga“ stať všetci občania ČĽR.
Kontroverzia a význam v súčasnej kultúre.
Podrobnosti o živote Lei Fenga uvedené v oficiálnej propagandistickej kampani boli, aj sú, diskutabilné. Zatiaľ, čo podľa veľkej skupiny ľudí Lei Feng existoval, vedci sa všeobecne domnievajú, že osoba zobrazená v kampani bola takmer určite výmyslom.
O Lei Fengovi sa dnes žiaci učia už iba v čisto historickom kontexte, no napríklad termín „活雷锋 / Chuo Lei Feng“ (doslovne "žijúci Lei Feng") dnes označuje hocikoho, kto koná nezištne, kto pomáha druhým.
Fidél Pálffy

Gróf Fidél Pálffy "- prídomok "Pálffy de Erdőd"" (* 6. máj 1895, Svätý Jur† 2. marec 1946, Budapešť) bol šľachtic, ktorý bol popredným podporovateľom nacizmu v Maďarsku.
Biografia.
Po vojenskej službe v prvej svetovej vojne žil na statku v Československu, neskôr odišiel do Maďarska, kde v dôsledku veľkej hospodárskej krízy v roku 1929 zbankrotoval.
Pro-nacistická aktivita.
V roku 1933 založil skupinu s názvom Maďarská nacionálno-socialistická strana a neskôr ju spojil s dvoma podobnými skupinami pod vedením Sándora Festeticsa a Zoltána Meskóa. V roku 1935 prevzal Pálffy výlučnú kontrolu nad touto skupinou, hoci sa jej nepodarilo prosperovať, pretože podpora smerovala k Gyulovi Gömbösovi. Zbavený vplyvu, Pálffy sa obrátil na nacistické Nemecko a stal sa agentom RSHA. Pri snahe o opätovné získanie vplyvu spolupracoval s Lászlóm Bakym a Ferencom Szálasim pri pokuse o otvorenie pro-nemeckej strany. To sa podarilo v roku 1941 obnovením maďarskej nacionálnej socialistickej strany (v porovnaní so Stranou šípových krížov bola však považovaná za konzervatívnu).
Aktivizmus počas 2. svetovej vojny a poprava.
Pálffy sa stal dôležitým kontaktom pre Wilhelma Höttla v Maďarsku. Pálffy v rokoch 19441945 zastával funkciu ministra poľnohospodárstva za čo sa ako jeden z prvých členov vlády postavil po vojne pred súd. Ako člen jednej z popredných šľachtických rodín bol po skončení 2. svetovej vojny obvinený zo spolupráce s nacistami a napriek nedostatku dôkazov o vine bol v marci 1946 obesený.
Demokratická pokroková strana

Demokratická pokroková strana (DPP) (; pchin-jin: "Mínjhǔ Jìnbùdǎng"; ) je liberálna politická strana na Taiwane. Bola založená 28. septembra 1986 politickými, sociálnymi a ľudskoprávnymi aktivistami a obhajcami politických väzňov. Strana vznikla s cieľom stať sa dôstojným partnerom Kuomintangu (KMT) na Taiwane. V deň vzniku mala strana 2 500 členov. Programové témy strany sú ľudské práva, vyhlásenie formálnej nezávislosti krajiny a ekológia. V súčasnosti spolu so stranou Kuomintang patria medzi dve najsilnejšie strany na Taiwane.
Lídri.
Predseda:
Generálny tajomník:
Predseda Legislatívy Yuan (vedúci predstavenstva):
"(Yuan Legislatíva je jednokomorový zákonodarný zbor na Taiwane)"
História.
20002008.
V roku 2000, DPP obsadila predsedníctvo, a na Taiwane po prvýkrát došlo k politickému prechodu. Od roku 2000 do roku 2008, DPP naďalej pokračovala v presadzovaní slobody prejavu, rodovej rovnosti, sociálnej a transformačnej spravodlivosti, súdnej nestrannosti, práv poľnohospodárov a robotníkov, a budúcej realizácie taiwanskej demokracie. Zároveň počas ôsmych rokov vládnutia, DPP ako mladá strana získala nie len obrovské skúsenosti, ale naučila sa novým veciam.
20142016.
V roku 2014, DPP vyhrala voľby „nine-in-one“ (najväčšie regionálne voľby v demokratickej histórii na Taiwane). DPP obsadila 13 miest a okresov z 22, vrátane 4 zo 6 miestnych samospráv. Tieto voľby boli pre DPP najúspešnejšie od začiatku založenia strany. V súčasnosti viac ako 70% taiwanskej populácie patrí pod správu DPP.
20162017.
V januári 2016, strana pod vedením predsedkyne Cchaj Jing-wen, získala 68 zo 113 kresiel v Yuan Legislatíve (jednokomorový zákonodarný zbor). Na Taiwane to bol prvýkrát, kedy došlo k politickému prechodu zákonodarného zboru. Cchaj Jing-wen v tom čase zástupkyňa DPP vo voľbách, a jej spolupracovník Chen Chien-jen, získali 6,98 miliónov hlasov (56,1% z celkového počtu). Pre Cchaj Jing-wen to teda znamenalo, že sa stane prvou prezidentkou na Taiwane.
V roku 2016, DPP oslavovala 30. výročie od založenia strany. DPP naďalej prehlbuje taiwanskú demokraciu a chráni demokratické inštitúcie pre taiwanských obyvateľov. Čo sa týka medzinárodných vzťahov, strana naďalej presadzuje a posilňuje zásady demokracie, obhajuje ľudské práva a udržuje dobré spojenecké vzťahy s ostatnými demokratickými krajinami po celom svete.
2018.
DPP v regionálnych voľbách 2018 prehrala, a prezidentka Cchaj Jing-wen zároveň odstúpila z postu predsedkyne strany. Okrem toho, strana prišla o miesto starostu v meste Kao-siung, kde vládla 20 rokov. Kuomintang (KMT) porazil DPP taktiež v meste Taichung, zatiaľ čo v hlavnom meste Tchaj-pej ostal vládnuť nezávislý starosta. Ďalšie regionálne voľby boli naplánované na rok 2020.
2020.
Po porážke v roku 2018, bola Cchaj Jing-wen znovu zvolená za prezidentku Taiwanu 11. januára 2020. Získala viac ako 8 miliónov hlasov, čím porazila jej najväčšieho konkurenta Chan Kchuo-jü, zo strany Kuomintangu (KMT) takmer o 3 milióny hlasov. James Soong získal menej ako 600 000 hlasov.
M̌

M̌ (minuskula m̌) je špeciálny znak latinskej abecedy. Používa sa len v jazyku tarok, čo je jazyk, ktorý používa asi 300 000 ľudí v Nigérii. Ale aj v tomto jazyku sa používa veľmi zriedkavo, len ako veľmi málo používané dodatočné písmeno, ktoré nemá svoje zastúpenie v abecede. V Unicode má majuskulný tvar kód U+004D; U+030C a minuskulný tvar kód U+004D; U+030C.
Kabiye

Kabiye (vyslov [kabije]; názov v jazyku kabiye: "Kabɩyɛ"; iné názvy kab(i)yé, kabre, kabure, kabreština) je nigersko-konžský jazyk, jazyk Kabyov (Kabrov). Hovorí sa ním najmä v severnom Togu, ale aj v Ghane a Benine. Je to jeden z dvoch národných jazykov Toga (tým druhým je eweština). Kabiye je rodným jazykom asi 23 % obyvateľov Toga.
Charakteristika.
Ide o tónový jazyk. Píše se latinkou s mnohými špeciálnymi znakmi, väčšinou vypožičanými z abecedy IPA. Slovosled je typu SVO (podmet-prísudok-predmet).
Ukážka textu v jazyku kabiye.
"Man-kabɩyɛ kʋnʋŋ, ŋɖewa pɩfɛyɩ naʋ. Yee pɔyɔɔdʋʋ-ŋ nɛ ɛyʋ welesi yɔ, pɩwɛ-ɩ ɛzɩ wondu peteɣ. Ɛlɛ, yee ɛyʋ ɛwɛɛ nɛ ɛɛmaɣzɩɣ ñɔ-yɔɔ camɩyɛ yɔ, ɛɛnaɣ ñe-ɖeu. Nɔɔyʋ ewelesiɣ pɩŋŋ nɛ ɛnɩɩ pɔyɔɔdʋʋ-ŋ yɔ, pɩlakɩ-ɩ ɛzɩ ɛtazɩ nɛ ɛna ñɛ-wɛtʋ yɔ, pɩɩsaŋɩ-ɩ se eyele. Ŋwɛ yuŋ weyi nɛ ɛyʋ ɛɛtɛŋ ñɔ-tɔm yɔ, pɩtɩna nɛ ɛyʋ ɛɖɔkɩ-ŋ pɩfɛyɩ yebu ; Ñɛ-wɛtʋ lɩnɩ le nɛ paasɩŋ ñɔ-tɔm ? Tɔm kɔpɔzaɣ ŋga ɖicosuu-kɛ tobi. Ñɛ-wɛtʋ nɛ tɩ-tɩ solo, mbʋ pʋyɔɔ yɔ ɖooo ŋŋwɛɛ, natʋyʋ taasoki ña-taa se tɩpɩsɩ-ŋ nɔɔyʋjaʋ. Kabɩyɛ kʋnʋŋ, ña-pɩɣa canɩɣna-ŋ nɛ kewiliɣ-ŋ, nɛ kasaŋ-ŋ ño-yuŋ, ñe-ɖeu nɛ ñe-leleŋ yɔɔ."
Eweština

Eweština (iné názvy: ewe, ewejčina; po evesky: "Eʋegbe") je jazyk zo skupiny kwaských jazykov, používaný približne tromi miliónmi hovoriacich v Ghane a Togu. Je to jazyk Eweov (Ewov).
Patrí do podskupiny jazykov gbe (iný názov: eweština/ewe v širšom zmysle), rozšírených medzi východnou Ghanou a západnou Nigériou. Ďalšími príbuznými jazykmi sú jazyky fončina (fon) a adža (adja, aja). Rovnako ako ostatné jazyky gbe je aj eweština tónovým jazykom. Eweština je, čo sa týka výslovnosti, veľmi ťažký jazyk, pre nerodeného hovoriaceho je napríklad skoro neprekonateľným problémom rozoznať rozdiel medzi d a ɖ, o a ɔ, e a ɛ, a takisto je obrovským problémom vysloviť ƒ, kp a gb.
Vďaka Diedrichovi Hermannovi Westermannovi, ktorý zverejnil plno slovníkov a gramatiky tohto jazyka a ďalších, príbuzných jazykov, je eweština jedným z najlepšie zdokumentovaných jazykov Afriky.
Ide o jeden z dvoch národných jazykov Toga, tým druhým je kabiye.
Niko Quintal

Nicolas „Niko“ Quintal (* Kanada) je kanadský bubeník, perkusista a rezervačný agent talentov pre "The Agency Group" v Toronte. Je bývalým členom skupín Danko Jones, Econoline Crush a bubeníkom skupiny Rymes with Orange.
Životopis.
Pochádza zo Saint-Hyacinthe v provincii Québec. Neskôr sa presťahoval do Vancouveru v provincii Britská Kolumbia. V roku 1992 sa pridal k skupine Rymes with Orange, s ktorou pôvodne len koncertoval, a s ktorou v roku 1994 nahral album "Trapped in the Machine".
Po presťahovaní sa z Vancouveru do Toronta získal vďaka Ralphovi Jamesovi príležitosť stať sa rezervačným agentom talentov pre torontskú vetvu spoločnosti "The Agency Group". Od roku 1999 až do roku 2000 pôsobil ako bubeník v rockovom triu Danko Jones. Jeho posledným koncertom s touto skupinou bol koncert vo Vancouveri, po ktorom ho nahradil Damon Richardson. Popri tejto skupine hral od roku 1997 do roku 2001 ako bubeník na turné pre industrialno-alternatívno-rockovú skupinu Econoline Crush.
V roku 2017 sa mal vrátiť ku skupine Rymes with Orange a nahrať s nimi album "RWO5", ktorý mal vyjsť v roku 2018.
Vysílač Svatobor

Vysílač Svatobor alebo sa nachádza na 845 m vysokom rovnomennom vrchu nad mestom Sušice. Objekt zabezpečuje distribúciu rozhlasového a televízneho signálu pre široké okolie mesta a je využívaný ako dôležitý retranslačný uzol.
Polohopis.
Vysielač sa nachádza na výraznom vrchu Šumavského podhůří, približne západne od mesta Sušice v okrese Klatovy, na rozhraní katastrálnych území mesta Sušice a obce Hrádek. Vrch s vysielačom (ten je vo výške ) je viditeľný zo širokého okolia a tvorí dominantu mesta. 
Objekty na vrchole.
Značná nadmorská výška vrchu Svatobor a dostupnosť z mesta Sušice predurčila túto lokalitu za atraktívny cieľ turistov. Už v praveku boli na jeho úpätí ľudské obydlia, ktorých pozostatky boli datované do strednej doby kamennej. Od roku 1890 stála na vrchole turistická chata, ktorú v roku 1936 nahradila nová, kamenná. Len rok predtým pribudla na vrcholovej plošine 31 metrov vysoká kamenná rozhľadňa, ktorá sem pritiahla ešte viac turistov. Neskôr, v roku 1959 tu pribudla 75 metrov vysoká železobetónová telekomunikačná veža, neďaleko ktorej stojí aj priehradový stožiar.
Vysielanie.
V súčasnej dobe (2023) je možné z vysielača prijímať:
Digitálne rozhlasové vysielanie (DAB+).
Multiplex vysiela na frekvencii 12C s výkonom 1 kW, vďaka čomu pokrýva široké okolie.
Vysielanie z ďalších miest na Svatobore.
Okrem hlavného vysielača je televízny a rozhlasový signál šírený z neďalekého telekomunikačného priehradového stožiaru a rozhľadne.
Najbližšie vysielače.
Najbližšie významné vysielače a vzdialenosť k nim:
Prístup.
Na vrchol Svatoboru existuje niekoľko možností prístupu:
Kameraman

Kameraman je vo filmovej a televíznej tvorbe človek vykonávajúca profesiu spadajúce do hlavného tvorivého a organizačného pracovného-výrobného štábu.
Podstatou jeho práce je nakrúcať film alebo iné audiovizuálne dielo a dať vznikajúcemu filmu (televíznemu filmu / hre) určitú vizuálnu podobu, spôsobom voľby predmetov jednotlivých záberov, nasvietením, použitím filtrov a pod. vyvolať pre každú časť filmu chcenú atmosféru, atď. V prípravných fázach môže čiastočne hovoriť do obsadenia (kastingu) filmu. Vo výrobnej fáze závisí na kameramanovi úplne výber typu filmového materiálu, typ svietenie, použitie objektívov, filtrov a iných pomôcok pri natáčaní, ovplyvňujúcich celkový obraz. Po fáze nakrúcania môže zasahovať do spôsobu vyvolania v laboratóriách (ak sa má odlíšiť od štandardného), v postprodukčnej fáze určuje farebné korekcie výslednej obrazovej filmovej kópie.
Vo výrobnom štábe kameraman spolupracuje s režisérom a vytvára s ním celkovú výtvarnú podobu diela.
Kameraman je súčasne vedúci tzv. čiastkového štábu kameramana, do ktorého patrí asistent kameramana, asistent kamery, vrchný osvetľovač a tzv. služba u kamery.
Kameraman sa tvorby filmu (televízneho filmu alebo hry a pod.) zúčastňuje od prvého dňa prípravných prác do schválenia posledných denných prác. Pri filme navyše sám vytvára alebo len dohliada na farebné korekcie.
Medzinárodné letisko Kazaň

Medzinárodné letisko Kazaň (; IATA: KZN, ICAO: UWKD) je medzinárodné civilné letisko pri meste Kazaň v Tatársku v Rusku.
Letisko sa nachádza 25 kilometrov juhovýchodne od Kazani. Letisko je jedno z najväčších v Rusku.
Technické informácie.
Letisko má betónovo-cementovú runway 1 11/29 s dĺžkou 3 750 metrov a šírkou 45 metrov. Letisko sa nachádza v nadmorskej výške 126,3 metrov.
Terminál 1 má plochu 24,000m², terminál 1A má polochu 20,000m², otvorený bol v novembri 2012.
Doprava.
V roku 2017 bolo letisko v ankete Skytrax po štvrtý krát za sebou vymenované za najlepšie regionálne letisko v Rusku a SNŠ.
V roku 2017 letisko prepravilo 2,623 mil. cestujúcich, nárast 37,1% bol najvyšší pomedzi 15 najväčších letísk v Rusku. V počte cestujúcich bolo na 13. mieste.
História.
Letisko bolo otvorené v roku 1979 ako Kazaň 2, pôvodne ako vnútroštátne. Prvý let z letiska sa uskutočnil 15. septembra 1979 do Soči. Od 21. februára 1986 má štatút medzinárodného. Prvý medzinárodný let sa uskutočnil v máji 1987. K 1. júnu 1992 sa letisko odlúčilo od Tatarstan Airlines a 26. októbra 1992 Turkish Airlines začali prvádzkovať prvý pravidelný medzinárodný let, do Istanbulu. V novembri 2002 bola pridaná nová runway.
Modernizácia bola oznámená v roku 2008 pred konaním univerziády v roku 2013. Obsahovala vytvorenie terminálu 1A a rekonštrukciu terminálu 1. Terminály 2 a 3 sú v pláne. V máji 2013 začala premávka vlakového spojenia „Lastočka“ na kazanskú hlavnú stanicu.
Ethnologue

Ethnologue (celým názvom "Ethnologue: Languages of the World") je publikácia vydávaná SIL International obsahujúca informácie o jazykoch z celého sveta. Vychádza od roku 1951, od roku 1997 aj v internetovej verzii a od 17. verzie uverejnenej v roku 2013 je primárne vydávaná v internetovej podobe. 19. vydanie z roku 2016 obsahuje 7 097 jazykov, ktoré sa označujú za živé jazyky.
Prvé vydanie vyšlo v roku 1951 a zahrnovalo 46 jazykov. V roku 1984 bol zavedený tzv. , trojpísmenový kód, ktorý slúžil k identifikácii jednotlivých jazykov. Tento systém značne prevyšoval možnosti terajších noriem ISO 639-1 a ani kódy neskoršej 14. verzie sa nezhodovali s normami ISO 639-2. V roku 2002 bolo "Ethnologue" požiadané k zjednoteniu kódov a v spolupráci s Medzinárodnou organizáciou pre normalizáciu (ISO) na novom systéme. Výsledkom bol štandard ISO 639-3 vydaný v roku 2007 a používaný dodnes.
V roku 2019 bola na stránkach "Ethnologue" zavedená platobná brána, teda vyskakovacie okno žiadajúce zaplatenie služby. Základná verzia ročného predplatného "Ethnologue" stojí 480 amerických dolárov (v prepočte cca. 432 eur), štandardná verzia predplatného na rok potom stojí 2 400 amerických dolárov (cca. 2 161 eur).
Skelby (obec Næstved)

Skelby je dedina na južnom Sjællande s 300 obyvateľmi (2020). Skelby sa nachádza vo farnosti Skelby päť kilometrov západne od Herlufmagle a 12 kilometrov severne od mesta Næstved. Dedina patrí k obci Næstved a nachádza sa v regióne Sjælland.
Nachádza sa tu kostol Skelby Kirke.
Snímač polohy kľukového hriadeľa

Snímač polohy kľukového hriadeľa je elektronické zariadenie, používané v spaľovacom motore na monitorovanie polohy alebo otáčok kľukového hriadeľa. Informácie o polohe hriadeľa používa systém riadenia motora na reguláciu vstrekovania paliva, zapaľovacieho a ďalších systémov motora.
Snímač sa môže použiť v kombinácii s podobným snímačom polohy vačkového hriadeľa na monitorovanie vzťahu medzi piestami a ventilmi v motore, čo je obzvlášť dôležité v motoroch s variabilným časovaním ventilov. Táto metóda sa tiež používa na „synchronizáciu“ štvortaktného motora po štarte, čo umožňuje riadiacemu systému optimalizovať vstrekovanie paliva. Bežne sa používa aj ako primárny zdroj na počítanie otáčok motora. Bežné montážne miesta snímača sú hlavná remenica, zotrvačník, vačkový hriadeľ alebo samotný kľukový hriadeľ. Vstrekovanie paliva alebo jej zapaľovanie sa zvyčajne časuje na základe signálu polohy snímača kľuky. Ukazovateľ rýchlosti motora berie indikácie o rýchlosti z tohto snímača.
Typy snímačov.
Používa sa niekoľko typov snímačov:
Indukčné snímače majú najjednoduchšiu konštrukciu a sú zvyčajne pasívne. Hallova sonda a magnetorezistívne snímače majú oproti induktívnym snímačom výhodu v tom, že dokážu detektovať statické magnetické polia. Optické snímače nemajú veľkú odolnosť proti znečisteniu, ale sú schopné poskytnúť najpresnejšiu detekciu hrán.
Niektoré motory používajú snímače polohy hriadeľa, ktoré snímajú redukčný krúžok, zabudovaný do harmonického vyrovnávača. Táto metóda je pomerne presná a umožňuje riadiacej jednotke určiť polohu kľukového hriadeľa s presnosťou niekoľkých stupňov (a tým aj všetkých pripojených komponentov) v ktoromkoľvek danom čase.
Funkcie.
Úlohou snímača polohy kľukového hriadeľa je určiť polohu a rýchlosť otáčania tejto dôležitej súčasti motora. Riadiace jednotky motora používajú informácie zo snímača na riadenie parametrov, ako je časovanie zapaľovania a vstrekovania paliva. Výstup zo snímača sa môže vzťahovať aj na ďalšie údaje, vrátane polohy vačkového hriadeľa, na optimalizáciu aktuálneho spaľovacieho cyklu.
Pri opakovanom vystavení vysokým teplotám môže dôjsť k poruche snímača, no medzi časté dôvody jeho nefunkčnosti patrí zničenie nadmernými vibráciami, spôsobujúcimi prasknutie alebo koróziu drôtu na kolíkoch konektorov snímača. Pri chybe snímača sa zastaví prenos dôležitých údajov riadiacej jednotke, ktorá zvyčajne odstaví pohonnú jednotku, čím zabráni možnému poškodeniu.
Použitie mimo pohonných jednotiek.
Iný typ snímača sa používa na bicykloch pri monitorovaní polohy kľuky, zvyčajne na odpočet kadencie (frekvencie záberu). Zvyčajne ide o jazýčkové spínače, namontované na ráme bicykla s príslušným magnetom, pripevneným k jednému z ramien kľuky pedála.
Problém roku 2038

Problém roku 2038 (ináč známy ako „Unixový bug milénia“, „Y2K38“, „Y2K+38“, alebo „Y2.038K“ podľa prirovnania k problému Y2K) môže hypoteticky spôsobiť pád počítačových programov roku 2038. Problém môže nastať v Unixových alebo podobných dátovacích systémoch, ktoré reprezentujú systémový čas ako počet sekúnd (ignorujúc priestupné sekundy) od 00:00:00 1. januára 1970. Táto reprezentácia času sa vďaka masovej rozšírenosti programovacieho jazyka C vyskytuje v programoch pre väčšinu operačných systémov. Dátový typ codice_1 je na väčšine 32 bitových systémov používaný k ukladaniu počítadla sekúnd ako 32 bitové celé číslo so znamienkom (). Posledný čas, ktorý takto môže byť zapísaný, je utorok 19. januára 2038 v 03:14:07. Čas v ďalšiej sekunde „pretečie“ a bude vnútorne reprezentovaný ako záporné číslo, čo môže spôsobiť pád programov, keďže neuvidí takýto dátum ako 2038, ale skôr ako 1901.
2 147 483 647

2 147 483 647 (slovom dve miliardy stoštyridsaťsedem miliónov štyristoosemdesiattritisícšesťstoštyridsaťsedem) je prirodzené číslo. Ide o ôsme Mersennovo prvočíslo, rovné 231 − 1.
Že ide o prvočíslo, dokázal Leonhard Euler, ktorý o tom napísal v roku 1772 v liste Danielovi Bernoullimu. Pre dôkaz použil vylepšenú metódu Pietra Cataldiho, takže mu stačilo vylúčiť 372 možných deliteľov. Je pravdepodobné, že až do roku 1867 šlo o najväčšie známe prvočíslo.
Význam vo výpočtovej technike.
Číslo 2 147 483 647 je najväčšia kladná hodnota, ktorú možno reprezentovať pomocou 32-bitového celočíselného dátového typu so znamienkom. Tie sú hojne používané, ide preto o prirodzený horný limit hodnôt v mnohých aplikáciách a počítačových hrách. Ako extrémna hodnota sa môže vyskytnúť aj pri chybách, resp. pri výpočtoch so saturačnou aritmetikou, pri ktorej je výsledok, ktorý by bol nižší než spodný alebo vyšší než horný limit, nahradený minimálnou resp. maximálnou reprezentovateľnou hodnotou.
Dátový typ codice_1, využívaný na UN*Xových systémoch na reprezentáciu času podľa štandardu POSIX, má podobu počtu sekúnd od polnoci 1. januára 1970 (UTC). Pokiaľ je implementovaný ako 32-bitová celočíselná premenná so znamienkom, vychádza najväčšia reprezentovateľná hodnota (2 147 483 647 sekúnd) na 19. januára 2038 03:14:07 (UTC). Možné komplikácie, ktoré vzhľadom k širokému rozšíreniu UN*Xových systémov môžu v tento deň nastať, sa súhrnne označujú ako problém roku 2038.